Source: https://www.epi.sk/zz/1964-31
Timestamp: 2019-11-14 09:30:10+00:00

Document:
31/1964 Zb. Vyhláška Ministerstva zahraničného obchodu o konaní pri vývoze | Aktuálne znenie
Hľadaj v 31/1964 ×
31/1964 Zb.
Vyhláška č. 31/1964 Zb.Vyhláška Ministerstva zahraničného obchodu o konaní pri vývoze
(v znení č. 4/1969 Zb.)
§ 1 - Obchodné vývozy vykonávané podnikmi zahraničného obchodu
Ostatné vývozy (§ 2 - § 8)
Spoločné a záverečné ustanovenia (§ 9 - § 11)
§ 12 (§ 12 - § 13)
o konaní pri vývoze
Ministerstvo zahraničného obchodu ustanovuje podľa § 1 a § 28 ods. 2 zákona č. 119/1948 Zb. o štátnej organizácii zahraničného obchodu a medzinárodného zasielateľstva a podľa § 5 ods. 1 colného zákona č. 36/1953 Zb.:
Obchodné vývozy vykonávané podnikmi zahraničného obchodu
Pri vývoze tovaru, na ktorý sú oprávnené podniky zahraničného obchodu, postupujú tieto podniky podľa osobitných predpisov.*)
Ostatné vývozy
Vývoz vecných darov, sťahovaných zvrškov a iných vecí na neobchodné účely bez poskytnutia úhrady z cudziny je prípustný iba na základe vývozného povolenia udeleného príslušnou colnicou (colnou odbočkou).
(1) Rozhodovať o žiadostiach o udelenie vývozného povolenia podľa § 2 patrí colniciam a colným odbočkám uvedeným v prílohe č. 1.
(2) Vývoz vecných darov a iných vecí na neobchodné účely môžu povoľovať aj colnice a colné odbočky pôsobiace na hraničných priechodoch, ak ide o cudzích štátnych príslušníkov s trvalým bydliskom v cudzine, ktorí pri výstupe z Československej socialistickej republiky nepredložia vývozné povolenie na vyvážané veci.
(1) Žiadosť o vývozné povolenie možno podať len na predpísanom tlačive;***) jedna žiadosť sa môže týkať iba jediného prípadu vývozu.
(2) Na udelenie vývozného povolenia niet právneho nároku.
(3) Vývozné povolenie je neprenosné. Platí jeden mesiac odo dňa vydania a v odôvodnených prípadoch môže sa predĺžiť o ďalší jeden mesiac.
Vývozné povolenie musí sa predložiť colnici (colnej odbočke), ktorá má veci prejednať pri ich výstupe do cudziny alebo pred ich podaním na prepravu do cudziny; colnica (colná odbočka) po colnom prejednaní vecí vývozné povolenie odoberie alebo pripojí k prepravnej listine.
Vývozné povolenie môže sa nahradiť z mimoriadnych dôvodov osobitným výmerom Ministerstva zahraničného obchodu - Ústrednej colnej správy.
Vývoz tovaru alebo vecí, na ktoré sa nevzťahujú ustanovenia § 1 až 6 a § 10 tejto vyhlášky, je bez povolenia Ministerstva zahraničného obchodu zakázaný.
Za povolenie vývozu sa vyberá správny poplatok v prípadoch ustanovených osobitnými predpismi.†)
Táto vyhláška sa nevzťahuje na vývoz drahých kovov, drahokamov, perál a výrobkov z nich, ktorý je upravený devízovými predpismi.††)
Bez povolenia, ktoré by inak bolo podľa tejto vyhlášky potrebné, možno vyvážať tovar a veci uvedené v prílohe č. 2.
Ak je na vývoz niektorého tovaru alebo vecí potrebné povolenie podľa iných predpisov (napr. podľa predpisov veterinárnych, o ochrane kultúrnych pamiatok a pod.), musí byť takéto povolenie - ak nie je ustanovené inak - pripojené už k žiadosti o povolenie vývozu podľa tejto vyhlášky.
a) vyhláška Ministerstva zahraničného obchodu č. 1277/1947 Ú. l. o kontrole vývozu tovaru v znení vyhlášky Ministerstva zahraničného obchodu č. 90/1949 Ú. l.;
b) vyhláška ministra zahraničného obchodu č. 47/1954 Ú. l. (č. 62/1954 Ú. v.) o kontrole vývozu vecných darov a sťahovaných zvrškov.
c) časť III. prílohy vyhlášky č. 7/1965 Zb. o organizačnej sieti colníc a ich pôsobnosti.
(2) Dňom účinnosti tejto vyhlášky sa v zmysle § 28 ods. 2 zákona č. 119/1948 Zb. zrušujú dosiaľ nezrušené ustanovenia dekrétu prezidenta republiky č. 113/1945 Zb. o úprave, konaní a kontrole zahraničného obchodu.
Táto vyhláška nadobúda účinnosť 1. marcom 1964.
Príloha č. 1 vyhlášky č. 31/1964 Zb.
Príslušnosť colníc a colných odbočiek na povoľovanie vývozu sťahovaných zvrškov, vecných darov a iných vecí na neobchodné účely
Colnica - colné odbočky Pre okresy
I. Colnice
1. Banská Bystrica Banská Bystrica, Prievidza
2. Bratislava Bratislava-mesto, Bratislava-vidiek, Dunajská Streda, Galanta, Senica, Trnava
3. Brno Brno-mesto, Brno-vidiek, Blansko, Vyškov
4. Břeclav Břeclav, Hodonín
5. České Budějovice České Budějovice, Český Krumlov, Jindřichův Hradec, Písek, Prachatice, Strakonice, Tábor
6. Děčín Děčín
7. Fiľakovo Lučenec, Rimavská Sobota, Veľký Krtíš
8. Hradec Králové Hradec Králové, Jičín, Rychnov nad Kněžnou
10. Karlovy Vary Karlovy Vary, Sokolov
11. Komárno Komárno
12. Košice Košice, Rožňava, Trebišov
13. Krnov Bruntál
14. Liberec Liberec, Jablonec nad Nisou
15. Náchod Náchod
16. Olomouc Olomouc
17. Ostrava Ostrava, Frýdek-Místek, Karviná, Nový Jičín
18. Plzeň Plzeň-mesto, Plzeň-juh, Plzeň-sever, Rokycany, Tachov
19. Poprad Poprad, Liptovský Mikuláš, Spišská Nová Ves, Stará Ľubovňa
20. Praha Praha-mesto, Praha-východ, Praha-západ, Benešov, Beroun, Kladno, Příbram, Rakovník
21. Prešov Prešov, Bardejov, Humenné, Michalovce, Svidník, Vranov
22. Štúrovo Nové Zámky
23. Ústí nad Labem Ústí nad Labem, Litoměřice
24. Znojmo Znojmo
25. Žilina Žilina, Čadca, Martin, Považská Bystrica
II. Colné odbočky
1. Česká Lípa Česká Lípa
2. Domažlice Domažlice, Klatovy
3. Gottwaldov Gottwaldov, Uherské Hradiště
4. Chomutov Chomutov, Louny, Most
5. Jihlava Jihlava, Havlíčkův Brod, Pelhřimov, Třebíč, Žďár nad Sázavou
6. Kolín Kolín, Kutná Hora, Nymburk
7. Mělník Mělník
8. Mladá Boleslav Mladá Boleslav
9. Nitra Nitra, Levice, Topoľčany
10. Opava Opava
11. Pardubice Pardubice, Chrudim, Svitavy, Ústí nad Orlicí
12. Prostějov Prostějov
13. Přerov Přerov, Kroměříž
14. Suchá Hora Dolný Kubín
15. Šumperk Šumperk
16. Teplice Teplice
17. Trenčín Trenčín
18. Trutnov Trutnov, Semily
19. Valašské Meziříčí Vsetín
Príloha č. 2 vyhlášky č. 31/1964 Zb.
Bez povolenia podľa § 2, 6 a 7 vyhlášky možno vyvážať:
1. Dary, rady, vyznamenania, čestné ceny a pod. udelené do zahraničia československými úradmi alebo československými verejnými činiteľmi.
2. Predmety vyvážané československými úradmi zo služobných dôvodov.
3. Veci vyvážané orgánmi a osobami požívajúcimi v Československej socialistickej republike diplomatické výsady a imunity, pokiaľ sú služobnými predmetmi (včítane obchodných vzoriek vyvážaných obchodnými zastupiteľstvami) alebo osobným majetkom uvedených osôb.
4. Späť vyvážané veci, ktoré boli dovezené do záznamového obehu v tuzemsku, a veci vyvážané do záznamového obehu v cudzine.
5. Vrátené obaly a balivo, v ktorých bol dovezený tovar.
6. Rakvy s ľudskými pozostatkami, urny s popolom a kvetinové ozdoby s nimi alebo dodatočne vyvážané.
7. Všetky reklamné predmety, časopisy a publikácie propagujúce československé výrobky a cudzinecký a cestovný ruch v Československu.
8. Dopravné prostriedky osobnej i nákladnej prepravy, ktorých dočasný dovoz a vývoz je upravený colnými poriadkami,*) včítane náhradných súčiastok a pohonných a mazacích hmôt v množstve primeranom spotrebe za cesty.
9. Darčekové zásielky bežne vydávaných kníh a iných publikácií v hodnote do 100,- Kčs.
10. Darčekové zásielky v hodnote do 100,- Kčs za podmienok určených podľa potreby Ministerstvom zahraničného obchodu - Ústrednou colnou správou (s podmienkami možno sa oboznámiť na každej colnici alebo colnej odbočke).
11. Poštové známky a celiny, pokiaľ sa vyvážajú podľa predpisov o úprave výmenného a zberateľského styku so zahraničím.**)
12. Zásielky upotrebených československých poštových známok a celín, pokiaľ sa zasielajú v samostatných listových zásielkach; jeden odosielateľ môže počas jedného kalendárneho roku odoslať ako dar najviac tri zásielky. Hodnota jednej zásielky nesmie prevýšiť sumu 20,- Kčs a v zásielke môže byť najviac 100 kusov rôznych známok alebo celín (s bližšími podmienkami možno sa oboznámiť na každej colnici alebo colnej odbočke).
13. Cestovné potreby cestujúcich a členov posádok dopravných prostriedkov, pokiaľ druh a množstvo týchto potrieb zodpovedá stavu a osobným pomerom cestujúceho a dĺžke a účelu cesty.
14. Veci vyvážané v cestovnom styku (vyjmúc pohraničného styku a pohraničného turistického styku), pokiaľ ich úhrnná hodnota neprevýši 300,- Kčs u jedného cestujúceho a pokiaľ nejde o tovar, pre vývoz ktorého určí Ministerstvo zahraničného obchodu - Ústredná colná správa po dohode so zúčastnenými ústrednými orgánmi osobitné podmienky vývozu (s podmienkami možno sa oboznámiť na každej colnici a colnej odbočke).
15. Veci, ktoré sú od vývozného povolenia oslobodené na základe vzájomnosti podľa medzinárodných dohôd a dojednaní.
***) Tlačivá SEVT č. 62/Cel. a č. 63/Cel. pre vývoz sťahovaných zvrškov, pre ostatné prípady vývozu tlačivo SEVT č. 208/Cel.
†) Vyhláška Ministerstva financií č. 160/1960 Zb. o správnych poplatkoch, pol. 14 sadzobníka I.
††) Zákon č. 107/1953 Zb. o devízovom hospodárstve v znení zákona č. 64/1958 Zb. a vyhláška Ministerstva financií a Ministerstva zahraničného obchodu č. 6/1963 Zb. k zákonu o devízovom hospodárstve.
*) Vyhláška ministra zahraničného obchodu č. 147, č. 149 a č. 151/1954 Ú. l. (č. 173, č. 175 a č. 177/1954 Ú. v.) a vyhlášky Ministerstva zahraničného obchodu č. 36 a č. 106/1963 Zb.
**) Vyhláška ministra zahraničného obchodu č. 174/1955 Ú. l. (Ú. v.) o úprave zberateľskej výmeny poštových známok so zahraničím.

References: § 1
 § 8
 § 11

§ 12
 § 13
 § 1
 § 28
 § 5
 § 2
 § 1
 § 10
 § 28
 § 2